ร.ต.ท.หญิงซดยาฆ่าหญ้าลาโลก คาดปมป่วยซึมเศร้า เครียดปัญหาส่วนตัว
(ภาพจาก ตำรวจ สภ.หนองตอง),ร.ต.ท.หญิง มารยาท ศรีคล้าย หรือ หมวดตุ๊กตา อายุ 58 ปี เจ้าหน้าที่ตำรวจ สภ.หนองตอง จ.เชียงใหม่ ตัดสินใจดื่มยาฆ่าหญ้าฆ่าตัวตาย หลังป่วยซึมเศร้าหลายปี จากปัญหาหนี้สินและครอบครัว หัวหน้างานบอกปกติเป็นคนร่าเริง สนุกสนาน,เมื่อช่วงดึกของวันที่ 7 ธ.ค.59 ที่ผ่านมา ร.ต.อ.ประจักษ์ ไปล่งูเหลือม รอง สว.สอบสวน สภ.หนองตอง อ.หางดง จ.เชียงใหม่ ได้รับแจ้งมีเหตุเจ้าหน้าที่ตำรวจหญิงสังกัด สภ.หนองตอง ดื่มยาพิษฆ่าตัวตายบริเวณศาลาภายในป่าช้าบ้านป่าลาน หมู่ที่ 4 ต.หนองตอง จึงรายงานให้ พ.ต.อ.วาสุเทพ คงกล่อม ผกก.สภ.หนองตอง พร้อมด้วยเจ้าหน้าที่กู้ภัย แพทย์เวร รพ.หางดง และเจ้าหน้าที่ตำรวจพิสูจน์หลักฐานเชียงใหม่ไปร่วมตรวจที่เกิดเหตุ,ทั้งนี้ที่เกิดเหตุเป็นศาลาป่าช้าหมู่บ้านป่าลาน ริมถนนหนองตอง-สันป่าตอง พบศพ ร.ต.ท.หญิง มารยาท ศรีคล้าย หรือ หมวดตุ๊กตา อายุ 58 ปี เป็นเจ้าหน้าที่ตำรวจ สภ.หนองตอง ตำแหน่งผู้ช่วยพนักงานสอบสวน ประจำ สภ.หนองตอง สภาพสวมเครื่องแบบครึ่งท่อน นอนหงายเสียชีวิตในที่เกิดเหตุ ใกล้กับศพพบขวดยาฆ่าหญ้าชนิดหนึ่งวางอยู่พร้อมกับแก้วน้ำเซรามิก มีคราบของยาติดอยู่ เจ้าหน้าที่จึงเก็บไว้เป็นหลักฐาน นอกจากนั้นยังพบรถจักรยานยนต์ ยี่ห้อฮอนด้า รุ่นดรีม สีแดง หมายเลขทะเบียน บ 1400 ลำพูน จอดอยู่ห่างจากศพประมาณ 10 เมตร,พ.ต.อ.วาสุเทพ กล่าวว่า ร.ต.ท.หญิง มารยาท บ้านเดิมอยู่จังหวัดลำพูน เป็นตำรวจหญิงคนเดียวของโรงพัก นิสัยเป็นคนสนุกสนานร่าเริง ชอบร้องเพลง หลังจากสามีซึ่งเป็นตำรวจได้เสียชีวิตในการปฏิบัติหน้าที่ราชการเมื่อ 20 ปีก่อน จึงได้รับสิทธิ์ให้บรรจุเป็นข้าราชการตำรวจทำงานที่ สภ.หนองตอง แต่ครองตัวเป็นม่าย อยู่กับลูกสาว 2 คน เพื่อนร่วมงานต่างก็บอกว่าเป็นคนดีนิสัยดี คุยสนุกสนานร่าเริง,ทั้งนี้ช่วงหลังๆ มีอาการซึมเศร้าและพยายามจะฆ่าตัวตายมาครั้งหนึ่ง จากปัญหาทางครอบครัวและเกิดหนี้สินขึ้น ทางเพื่อนร่วมงานได้คอยดูแลช่วยเหลือ จนเมื่อเย็นวันที่ 7 ธ.ค. ได้ขี่รถจักรยานยนต์ออกจากโรงพัก ไม่กลับบ้าน ทางญาติได้มาแจ้งและออกตามหา จนพบเป็นศพกินยาตายในสุสานบ้านป่าลาน ห่างจากโรงพักไม่มากนัก ทางตำรวจจึงนำศพส่งพิสูจน์ที่นิติเวชโรงพยาบาลมหาราชนครเชียงใหม่ ก่อนจะมอบให้ญาตินำศพไปบำเพ็ญกุศลตามประเพณีต่อไป.
ร.ต.ท.หญิง มารยาท ศรีคล้าย หรือ หมวดตุ๊กตา อายุ 58 ปี เจ้าหน้าที่ตำรวจ สภ.หนองตอง จ.เชียงใหม่ ตัดสินใจดื่มยาฆ่าหญ้าฆ่าตัวตาย หลังป่วยซึมเศร้าหลายปี จากปัญหาหนี้สินและครอบครัว หัวหน้างานบอกปกติเป็นคนร่าเริง สนุกสนาน 
ตำรวจฆ่าตัวตาย,ดื่มยาฆ่าตัวตาย,ประจักษ์ ไปล่งูเหลือม,สภ.หนองตอง,เชียงใหม่